
JONAVOS MIESTO SENIŪNIJOS POLITIKOS IR ADMINISTRAVIMO SPECIALISTO

PAREIGYBĖS APRAŠYMAS

I. PAREIGYBĖ

1. Jonavos miesto seniūnijos Politikos ir administravimo specialistas yra specialistas.

2. Pareigybės lygis – B.

3. Pareigybės paskirtis –  pareigybė reikalinga vykdyti funkcijas, susijusias su seniūnijos archyvinių dokumentų tvarkymu, informacijos ruošimu, apibendrinimu ir teikimu vykdant viešuosius pirkimus, ryšiams su miesto įmonėmis, organizacijomis, gyventojais aplinkos tvarkymo klausimais, teikiant metodinę pagalbą steigiant daugiabučių gyvenamųjų namų, garažų bendrijas.
4. Pareigybės pavaldumas – Politikos ir administravimo specialistas yra tiesiogiai pavaldus Jonavos miesto seniūnijos seniūnui.
II. SPECIALŪS  REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus:

5.1. Turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 metų.

5.2. Sklandžiai dėstyti mintis žodžiu ir raštu, išmanyti raštvedybos taisykles, teisės aktų rengimo taisykles.

5.3. Mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook, DVS.

5.4. Mokėti valdyti, kaupti, apibendrinti informaciją ir rengti išvadas.

5.5. Savarankiškai planuoti, organizuoti savo veiklą.

5.6. Būti susipažinusiam su  Lietuvos Respublikos Konstitucija, Lietuvos Respublikos įstatymais, poįstatyminiais aktais, Lietuvos Respublikos nutarimais, rajono savivaldybės tarybos sprendimais, mero potvarkiais, administracijos direktoriaus ir seniūno įsakymais.

 5.7. Būti pareigingu, darbščiu, kūrybišku, atsakingu darbe su klientais.

III. ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. Teisės aktų nustatyta tvarka tvarko seniūnijos raštvedybą, ruošia seniūnijos raštus, registruoja seniūnijos gaunamus bei siunčiamus dokumentus, ruošia ir perduoda seniūnijos bylas bei rengia archyvo dokumentus  LR Archyvų įstatymo nustatyta tvarka.
     6.2. Priima ir nagrinėja gyventojų, įmonių ir organizacijų prašymus, pasiūlymus ir skundus bei teikia atsakymus pareigybei priskirtų funkcijų klausimais.

6.3. Rašo pasitarimų, konkursų ir komisijų, kurių darbą inicijuoja seniūnija, protokolus.

6.4.Dalyvauja Jonavos rajono savivaldybės sudaromų komisijų darbe.

6.5. Išduoda seniūnijai priskirtos teritorijos gyventojams šeimos sudėtį patvirtinančias pažymas, išskyrus atvejus, kai pagal teisės aktus turi būti patvirtinta kitais dokumentais arba tai atlieka kitos įstaigos.

              6.6. Ruošia, kaupia, sistemina, apibendrina informaciją apie vykdomus viešuosius pirkimus bei viešina viešųjų pirkimų sutartis Centrinėje viešųjų pirkimų informacinėje sistemoje.

               6.7.  Ruošia ir teikia ataskaitas Viešųjų pirkimų tarnybai apie įvykdytus  viešuosius pirkimus.

               6.8. Vykdo kitus nenuolatinio pobūdžio seniūno pavedimus pareigybei priskirtų funkcijų įgyvendinimui.

               6.9. Išrašo vienkartinius leidimus prekiauti ar teikti paslaugas seniūnijai priklausančiose viešo naudojimo teritorijose (išskyrus prekybą prekyvietėse) bei organizuoja renginius seniūnijai priklausančiose viešojo naudojimo teritorijose.

              6.10. Rengia ketvirčio ataskaitą apie gautas įplaukas į savivaldybės administracijos sąskaitą už išduotus prekybos leidimus viešose vietose ir renginių metu, vykdytus kasimo darbus, vykusius komercinius renginius bei gyvūnų registraciją daugiabučiuose namuose.

               6.11. Pildo seniūnijos darbo laiko apskaitos žiniaraštį.

IV. ATSAKOMYBĖ

                 7.  Šias pareigas vykdantis darbuotojas atsako:

                 7.1. Už savo funkcijų nevykdymą ar netinkamą vykdymą atsako teisės aktų nustatyta tvarka.

Susipažinau:

.................................................................................................................................................

(pareigos)                                              (vardas, pavardė)                                 (parašas)

..............................................

(data)

